# DRAFT

Në bazë të nenit 38 paragrafi 1 pika 2, e në lidhje me nenin 174 paragrafi 1 pika 3 e Ligjit mbi vetëqeverisjen lokale (“Fleta Zyrtare e MZ”, nr. 2/18, 34/19) dhe nenit 53 paragrafit 1 pikës 2, e në lidhje me nenin 159 paragrafin 2 të Statutit të Komunës së Tuzit (“Fleta Zyrtare e MZ – dispozitat komunale”, nr. 024/19 dhe 05/20), Kuvendi i Komunës së Tuzit, në seancën e mbajtur më \_\_\_\_\_\_\_\_ 2020. ka **sjellë:**

# VENDIM

**MBI PJESËMARRJEN E PËRFAQËSUESVE TË OJQ-ve NË GRUPET PUNUESE**

**Neni 1**

Ky Vendim përcakton kushtet dhe procedurën e zgjedhjes së përfaqësuesve të organizatave joqeveritare në grupin punues ose në ndonjë trup tjetër punues (në tekstin e mëtejmë grup pune) të cilën e formon kryetari i Komunës ose eprori i organit të qeverisjes lokale për përgatitjen e rregulloreve dhe akteve të përgjithshme, hartimin e projekteve, planeve dhe programeve të zhvillimit dhe ngjashëm.

# Neni 2

Shprehjet e përdorura në këtë vendim për personat fizik të gjinisë mashkullore nënkuptojnë edhe personat fizik të gjinisë femërore.

# Neni 3

Zgjedhja e përfaqësuesve të organizatave joqeveritare në grupin e punës të përmendur në nenin 1 do të bëhet në bazë të ftesës Publike të publikuar nga organi i qeverisjes lokale përgjegjës për përgatitjen e aktit në fjalë, përkatësisht zyrës së Kryetarit.

Ftesa zyrtare publikohet në web faqen e Komunës dhe në tjetër mënyrë të përshtatshme dhe zgjatë 8 ditë nga dita e publikimit.

# Neni 4

Ftesa publike përmban: emrin e organit që themelon grupin e punës; emrin e aktit që do të përgatitet; numrin e përfaqësuesve të OJQ-ve në grupin e punës; kushtet që duhet të përmbushen nga një organizatë joqeveritare për të emëruar një kandidat, kushtet që duhet të përmbushen nga kandidati i propozuar; dokumentacionin e paraqitur me propozimin për kandidatin për përfaqësues të OJQ-së në grupin e punës; afatin dhe mënyrën e dorëzimit të propozimit; si dhe vendin për nënshkrim të eprorit të organit (Formulari 1).

# Neni 5

Organizata joqeveritare mund të propozojë kandidatin për përfaqësues në grupin punues nëse:

* Është e regjistruar në regjistrin e organizatave joqeveritare para publikimit të ftesës publike nga neni 3 paragrafi 1 i këtij Vendimi:
* Në Statutin e saj i ka të përcaktuara veprimtaritë dhe qëllimet për fushat të cilat janë në lidhje me aktin të cilin e përgatit grupi punues;
* Nëse në tre vitet paraprirëse, ka realizuar projekt, hartuar dokument, organizuar mbledhje ose ka kryer kërkime në drejtim të avancimit të fushës në të cilën grupi punues përgatit aktin
* Nëse pranë organit për tatim ka dorëzuar raportin fiskal për vitin paraprak (vërtetimi mbi dorëzimin e bilancit të gjendjes dhe suksesit ose numrin e paraqitjeve, përderisa paraqitja është dorëzuar në formë elektronike);
* Në organin udhëheqës të organizatës joqeveritare nuk ka anëtarë të partive politike, funksionareve publik, personave udhëheqës ose zyrtarëve shtetëror dhe lokal, gjegjësisht nëpunësve.

# Neni 6

Organizata joqeveritare si përfaqësues të vetin pranë grupit punues mund të propozojë një përfaqësues.

Përfaqësuesi i organizatës joqeveritare mund të jetë person i cili:

* Ka vendbanimin në territorin e Komunës së Tuzit;
* Nëse në tre vitet paraprirëse, ka realizuar projekt, hartuar dokument, organizuar mbledhje ose ka kryer kërkime në drejtim të avancimit të fushës në të cilën grupi punues përgatit aktin
* Nuk është anëtarë i organeve partiake, funksionar publik, zyrtarë shtetërorë apo lokal, gjegjësisht nëpunës.

# Neni 7

Organizata joqeveritare siguron dokumentacionin e nevojshëm që vërteton përmbushjen e kushteve të përmendura në nenin 5 të këtij vendimi dhe propozimin e kandidatit për përfaqësues në grupin e punës, të nënshkruar nga personi i autorizuar për të përfaqësuar dhe certifikuar nga vula e organizatës joqeveritare.

Propozimi duhet të dorëzohet në formularin që përmban: emrin e organit të cilit i është drejtuar propozimi; emrin e organizatës joqeveritare që propozon kandidatin për përfaqësues në grupin e punës; emrin e aktit të përgatitur nga grupi i punës; emrin dhe mbiemrin e kandidatit për përfaqësues të OJQ-së në grupin e punës; informacion mbi dokumentacionin që vërteton përmbushjen e kërkesave për organizatën joqeveritare që propozon kandidatin dhe kushtet që kandidati i propozuar duhet të plotësojë, si dhe vendin për nënshkrim të personit të autorizuar për të përfaqësuar organizatën joqeveritare (Formulari 2).

# Neni 8

* Me propozimin e kandidatit për përfaqësues në grupin e punës, OJQ-ja paraqet:
* - fotokopjen e Vendimit për regjistrim në regjistrin e organit kompetent;
* një fotokopje të Statutit të OJQ-së;
* Deklaratën e nënshkruar nga personi i autorizuar për përfaqësim dhe të konfirmuar nga Vula e OJQ-së që në tre vitet e mëparshme, në fushën në të cilën grupi i punës përgatit aktin, OJQ-ja ka zhvilluar projekt, ka hartuar dokument, organizuar një mbledhje ose kryer një hulumtim me qëllim përmirësimin e situatës në terren , me prova mbështetëse;
* Vërtetimin mbi dorëzimin e bilancit të gjendjes dhe suksesit për vitin paraprak pranë organit tatimor kompetent;
* - deklaratë e personit të autorizuar për të përfaqësuar organizatën joqeveritare se nuk ka anëtarë të organeve të partive politike, zyrtarë publik, drejtues ose zyrtarë shtetërorë e lokalë ose punonjës shtetërorë në organin drejtues të organizatës joqeveritare;
* fotokopje e kartës së identitetit ose dokumentit tjetër publik mbi bazën e të cilit përcaktohet identiteti i kandidatit për përfaqësues të OJQ-ve;
* biografia e kandidatit për përfaqësuesin e OJQ-ve;

- Deklaratë e nënshkruar nga personi i autorizuar për të përfaqësuar dhe të konfirmuar nga vula e OJQ-s se kandidati i organizatës joqeveritare në tre vitet e kaluara, në fushën ku grupi i punës përgatit aktin, ka marrë pjesë në zbatimin e projektit, ka hartuar një dokument ose ka bërë hulumtim që ka për qëllim përmirësimin e situatës në terren;

* - deklaratë nga kandidat i OJQ-së që ai ose ajo nuk është anëtar i ndonjë organi të një partie politike, zyrtar publik, funksionar ose zyrtar shtetëror dhe lokal, ose punonjës;
* Deklaratën e kandidatit të organizatës joqeveritare mbi pranimin e propozimit të organizatës joqeveritare për anëtarësi në grupin punues.

# Neni 9

Organi që themelon grupin e punës, brenda tre ditëve nga skadimi i afatit nga ftesa publike, publikon në faqen e internetit të komunës listën e kandidatëve për përfaqësuesin e organizatave joqeveritare, me emrat e organizatave joqeveritare që i kanë propozuar ato.

# Përveç listës së përmendur në paragrafin 1 të këtij neni, organi publikon listën e organizatave joqeveritare që paraqitën propozime jashtë afatit dhe jo të plota, d.m.th që nuk plotësojnë kushtet e përcaktuara me këtë vendim.

# Neni 10

Kryetari i Komunës, gjegjësisht eprori i organit, me aktin për themelimin e grupit të punës, do të zgjedhë si anëtarë një përfaqësues të një organizate joqeveritare që plotëson kërkesat e nenit 6 të këtij vendimi dhe për të cilët janë dorëzuar shumica e propozimeve të organizatave joqeveritare që plotësojnë kërkesat e nenit 5 të këtij vendimi.

Përjashtimisht, nëse dy ose më shumë përfaqësues të organizatave joqeveritare që plotësojnë kërkesat e nenit 6 të këtij vendimi, dorëzohen një numër i barabartë i propozimeve të organizatave joqeveritare përmbushin kushtet e nenit 5 të këtij vendimi, zgjedhet kandidati me më shumë përvojë në atë fushë, e që përcaktohet nga numri i projekteve, dokumentet e hartuara, hulumtimeve të kryera, tubimeve të mbajtura me qellim të avancimit të fushës përkatëse

#  Neni 11

Nëse asnjë OJQ nuk paraqitet në ftesën publike me propozim të një kandidati për përfaqësues të OJQ-ve në grupe pune ose një kandidat të propozuar ose OJQ-t ose kandidatët e tyre nuk i plotësojnë kërkesat e neneve 5 dhe 6 të këtij Vendimi, Kryetari i Komunës ose eprori i organit do të formojnë një grup pune pa përfaqësues nga OJQ-të.

# Neni 12

Formulari 1 dhe Formulari 2 janë pjesë përbërëse e këtij Vendimi.

# Neni 13

Ky Vendim hynë në fuqi ditën e tetë nga dita e publikimit në „Fletën Zyrtare të Malit të Zi – dispozitat komunale“.

# Numër :

**Tuz, 2020.**

**Kuvendi i Komunës së Tuzit**

**Kryetari,**

**Fadil Kajoshaj**

**A R S Y E T I M**

**Baza Ligjore** për marrjen e këtij Vendimi, bazohet te neni 38, paragrafi 1, pika 2 e Ligjit për Vetëqeverisjen Lokale ("Fleta Zyrtare e Malit të Zi", nr. 02/18, 034/19) me të cilin përcaktohet që Kuvendi Komunal sjellë rregullore dhe akte të tjera të përgjithshme; Neni 174 paragrafi 1 dhe paragrafi 2 pika 3 e këtij ligji, përcakton që për të promovuar shoqëri të hapur dhe demokratike, organet e vetëqeverisjes vendore bashkëpunojnë me organizata joqeveritare dhe që bashkëpunimi nga paragrafi 1 i këtij neni arrihet duke mundësuar pjesëmarrjen në punën e grupeve punuese për përgatitjen e akteve normative ose hartimin e projekteve dhe programeve, si dhe neni 53 paragrafi 1 pika 2 e Statutit të Komunës së Tuzit ("Fleta Zyrtare e Malit të Zi"- dispozitat komunale nr. 24/19 dhe 005/20), i cili përcakton që Kuvendi miraton rregullore dhe akte të tjera të përgjithshme dhe nenin 159 paragrafi 2, i cili përcakton se kushtet, metodat dhe procedura e bashkëpunimit dhe partneritetit të Komunës së Tuzit dhe çështje të tjera me rëndësi për bashkëpunimin dhe partneriteti i Komunës së Tuzit dhe organizatave joqeveritare rregullohen me vendim të veçantë të Kuvendit.

**Arsyet e miratimit të këtij vendimi** përmbajnë nevojën për të siguruar dhe mundësuar kushte për pjesëmarrjen e përfaqësuesve të OJQ-ve në punën e grupeve të punës për përgatitjen e akteve normative ose zhvillimin e projekteve dhe programeve.

**Përmbajtja e Vendimit:**

**Neni 1** rregullon lëndën e rregullimit të Vendimit dhe përcakton kushtet dhe procedurën e zgjedhjes së përfaqësuesve të organizatave joqeveritare në grupe pune ose organe tjera pune, i cili formohet nga kryetari i Komunës ose eprori i organit të qeverisjes lokale për përgatitjen e rregulloreve dhe akteve të përgjithshme, hartimin e projekteve, planeve dhe programeve të zhvillimit dhe ngjashëm.

**Neni 2** përcakton përdorimin e gjuhës - gjinore.

**Neni 3** përcakton zgjedhjen e përfaqësuesve të OJQ-ve në grupin e punës përmes një thirrje publike.

**Neni 4** përcakton se çfarë duhet të përmbajë Ftesa Publike.

**Neni 5 deri në nenin 8** përcakton kërkesat që OJQ duhet të përmbushë në mënyrë që të jetë në gjendje të emërojë një kandidat për përfaqësues në grupin e punës, pastaj kushtet që duhet të përmbushen nga një përfaqësues i organizatës joqeveritare, dokumentacioni i paraqitur nga OJQ-ja për prova të pranueshmërisë, duke përshkruar kushtet që propozimi duhet të përmbajnë, etj.

**Në nenin 9** përcaktohet që organi që formon grupin punues, brenda tre ditëve nga skadimi i afatit nga ftesa publike, të publikojë në faqen e internetit të komunës një listë të kandidatëve për përfaqësuesin e organizatave joqeveritare, me emrat e organizatave joqeveritare që i kanë emëruar ato. Përveç listës së përmendur në paragrafin 1 të këtij neni, organi publikon listën e organizatave joqeveritare që paraqitën propozime pas afatit dhe jo të plota, d.m.th që nuk plotësojnë kushtet e përcaktuara me këtë vendim.

**Neni 10** përcakton mënyrën e zgjedhjes së përfaqësuesit e OJQ-s i cili plotëson kushtet e përcaktuara me këtë Vendim.

**Neni 11** përcakton që nëse, me ftesë publike, asnjë OJQ me propozimin e një kandidati për një përfaqësues të OJQ-ve në grupe pune ose një kandidat të propozuar ose OJQ që propozon një kandidat, nuk i plotëson kërkesat e neneve 5 dhe 6 të këtij vendimi, kryetari i Komunës gjegjësisht eprori i organit do të krijojë një grup pune pa përfaqësues të OJQ-ve.

**Neni 12** parashikon që Formulari 1 dhe Formulari 2 përbëjnë një pjesë integrale të këtij vendimi.

**Neni 13** përcakton periudhën e hyrjes në fuqi të këtij vendimi.

Për arsyet e përmendura më lart, Kuvendit të Komunës së Tuzit i propozohet të marrë një Vendim për pjesëmarrjen e përfaqësuesve të OJQ-ve në grupet e punës.